**D i s p o z i ț i a**

**nr. 910 din 10 august 2023**

# **privind numirea domnului** **Suciu Alexandru pe funcţia contractuală de execuție de muncitor calificat** **(lăcătuș mecanic de întreținere) la Serviciul Operațional din cadrul Direcției de Administrare Drumuri Județene**

Analizând referatul Direcţiei Generale Buget-Finanţe, Resurse Umane nr. 32350/08.08.2023, prin care se fundamentează propunerea de numire a personalului contractual în compartimentele din structura organizatorică aprobată ca urmare a reorganizării activității aparatului de specialitate al Consiliului Județean Cluj;

Luând în considerare:

* Hotărârea Consiliului Județean Cluj nr. 152/2023 privind aprobarea Organigramei, Statului de funcţii și a Regulamentului de organizare și funcționare al aparatului de specialitate al Consiliul Județean Cluj și a cabinetelor președintelui și vicepreședinților Consiliul Județean Cluj;
* Hotărârea Consiliului Județean Cluj nr. 139/31.07.2023 pentru stabilirea unor măsuri cu privire la salariile de bază ale funcţionarilor publici şi personalului contractual din cadrul aparatului de specialitate al Consiliului Județean Cluj;

Având în vedere dispozițiile:

* art. 2 alin. (1) din Anexa nr. 1 la Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2, art. 3 alin. (2), art. 30, art.32, art. 35-36, art.38-39, art. 40-44, art.46, art. 51-55, art.80-82 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;

În conformitate cu dispozițiile:

* art. 190 alin. (3), alin. (4), art. 191 alin. (1) lit. a), alin (2) lit. b), art. 528 și art. 529 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art 17 alin. (3) lit. b) din Legea nr.53/2003 privind Codul Muncii, republicată, cu modificările și completările ulterioare,
* art. 11 din Legea-cadru nr. 153/2017 privind salarizarea personalului plătit din fonduri publice, cu modificările și completările ulterioare;
* art.1 alin. (1), art.7, art.10 și art.11 din Legea contenciosului administrativ nr. 554/2004, cu modificările și completările ulterioare;

În temeiul drepturilor conferite de art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ cu modificările și completările ulterioare;

**d i s p u n e:**

**Art.1.** **Domnul** **Suciu Alexandru** se numește în funcţia contractuală de execuție de **muncitor calificat (lăcătuș mecanic de întreținere),** treapta IV, gradația 5 pe perioadă nedeterminată, cu contract individual de muncă normă întreagă, la **Serviciul Operațional din cadrul Direcției de Administrare Drumuri Județene** cu data de 11.08.2023, ca urmare a reorganizării activității aparatului de specialitate al Consiliului Județean Cluj, fără modificări salariale.

**Art. 2.** Atribuțiile aferente funcției contractuale de execuție de muncitor calificat (lăcătuș mecanic de întreținere), treapta IV la Serviciul Operațional din cadrul Direcției de Administrare Drumuri Județene sunt prevăzute în fișa postului anexată la prezenta dispoziție.

**Art. 3. (1)** Împotriva prezentei dispoziții se poate formula plângere prealabilă, în termen de 30 de zile de la comunicare, sau pentru motive temeinice, în termen de maxim 6 luni de la data emiterii acesteia.

**(2)** Prezenta dispoziție poate fi atacată la Tribunalul Cluj – Secția mixtă de contencios administrativ și fiscal, de conflicte de muncă și asigurări sociale în termen de:

a) 6 luni, care se calculează conform art. 11 alin. (1) din Legea nr. 554/2004, cu modificările și completările ulterioare,

b) un an de la data comunicării prezentei dispoziții, pentru motive temeinice.

**Art. 4.** Cu ducerea la îndeplinire şi punerea în aplicare a prevederilor prezentei dispoziţii se încredinţează Direcţia Generală Buget-Finanţe, Resurse Umane, prin Serviciul Resurse Umane, Guvernanță Corporativă**.**

**Art. 5. (1)** Prezenta dispoziţie se comunică prin poșta electronică Direcţiei Generale Buget-Finanţe, Resurse Umane - Serviciul Resurse Umane, Guvernanță Corporativă, precum şi Prefectului Judeţului Cluj.

**(2)** Direcţia Generală Buget-Finanţe, Resurse Umane-Serviciul Resurse Umane, Guvernanță Corporativă, va comunica **domnului Suciu Alexandru**,prezenta dispoziție.

 **CONTRASEMNEAZĂ :**

 **P R E Ş E D I N T E, SECRETAR GENERAL AL JUDEŢULUI,**

 Alin Tișe Simona Gaci

 Anexă

 la dispoziția nr. 910/2023

|  |  |
| --- | --- |
| Consiliul Județean ClujDirecţia de Administrare Drumuri Judetene Serviciul Operațional |   |

**Fişa postului**

**Nr. C44**

**Informaţii generale privind postul**

1.Denumirea postului: Muncitor calificat (lăcătuş mecanic întreţinere reparaţii universale) COR: 721424

2.Nivelul postului: funcție contractuală de execuție

3.Scopul principal al postului: Activitatea de teren în echipele care efectuează lucrări de siguranţă rutieră ( marcaj rutier, montat indicatoare, montat parapeţi de siguranţă, situaţii de urgenţă).

**Condiţii specifice pentru ocuparea postului**

1.Studii de specialitate : studii generale;

2.Perfecţionări (specializări): certificat de calificare;

3.Cunoştinţe de operare/programare pe calculator (necesitate şi nivel): nu este cazul;

4.Limbi străine (necesitate şi nivel de cunoaştere): nu este cazul;

5.Abilităţi, calităţi şi aptitudini necesare: adaptabilitate la locul de muncă, capacitate de comunicare şi de lucru individual şi în echipă, rezistenţă la stres, responsabilitate ridicată;

6.Cerinţe specifice: - să fie apt din punct de vedere medical şi psihologic;

 - disponibilitate pentru lucru peste programul normal;

 - disponibilitate pentru lucru pe timpul nopții;

 - disponibilitate pentru deplasări;

7.Competenţa managerială (cunoştinţe de management, calităţi şi aptitudini manageriale): nu este cazul;

**Atribuţiile postului**:

1. Efectuează lucrări specifice siguranţei circulaţiei pe drumurile judeţene în măsura în care dispune de materiale, resurse tehnice, logistice şi financiare, astfel :
2. ajută persoana desemnată la realizarea lucrărilor de semnalizare orizontală, semnalizare verticală, elemente de siguranţă - recondiţionare parapeţi de siguranţă, precum şi alte activităţi de siguranţă rutieră;
3. ajută persoana desemnată la realizarea lucrărilor de refacere a marcajelor rutiere longitudinale (axiale şi marginale), transversale şi diverse pe întreaga reţea de drumuri judeţene aflată în administrare, ori de câte ori este necesar;
4. ajută persoana desemnată la realizarea lucrărilor de montare pe drumurile judeţene a indicatoarelor rutiere, stâlpilor, consolelor, portalurilor, stâlpişorilor de dirijare, parapetelor, butonilor reflectorizanţi, plăcuţelor reflectorizante, indicatoare km şi hm etc.;
5. lucrări de amenajare a intersecţiilor pe drumurile judeţene şi eliminarea punctelor periculoase, prin lucrări care nu afectează elementele geometrice sau sistemul rutier al drumului (semaforizare, montare de borduri denivelate, praguri de sol, etc.);
6. Asigură montarea indicatoarelor de informare turistică din judeţul Cluj în zona drumurilor conform reglementărilor din standardul SR 1848-1/2011;
7. Asigură montarea plăcuţelor/machetelor/plăcilor/panourilor de indentificare a obiectivelor turistice şi culturale din Judeţul Cluj, în funcţie de competenţă;
8. Întreţine, repară şi exploatează, conform normelor tehnice utilajele şi echipamentele/sculele aflate în dotare;
9. Execută lucrări de întreţinere şi reparaţii la imobilul şi instalaţiile proprii aflate în administrare astfel :
* Construieşte, montează şi instalează diferite structuri metalice în incinta imobilului D.A.D.J. si la alte imobile apartinand Consiliului Județean Cluj;
* Ajustează, asamblează îmbină, finisează, încadrează uşi, ferestre metalice în incinta imobilului D.A.D.J. şi la alte imobile aparţinând Consiliului Județean Cluj;
* Execută constructii metalice cu caracter provizoriu sau definitiv;
* Asambleaza structurile metalice pentru schele;
* Respectă întocmai precizările şi indicaţiile înscrise în proiectele de execuţie (dacă există), sau în lipsa acestora a deciziilor conducătorului tehnic al lucrării;
* Execută lucrări de vopsitorie după caz;
* Îndeplineşte orice alte sarcini, activităţi şi atribuţii specifice, trasate de conducerea executivă în legătură cu activitatea pe care o desfăşoară;
* Ia măsuri pentru gospodărirea raţională a energiei electrice, apei şi a celorlalte materiale de consum utilizate;
* Gestionează corespunzător materialele și uneltele luate în primire.
1. Participă activ la realizarea lucrărilor efectuate de Serviciul Operațional;
2. Îndeplineşte şi alte activităţi specifice aflate în legătură directă cu atribuţiile de serviciu, rezultate din acte normative sau încredinţate de conducerea CJC;
3. Respectă Regulamentul intern al aparatului de specialitate al CJC.

**Responsabilități:**

1)            asigură cunoaşterea, însușirea, aplicarea și respectarea legislaţiei și a reglementărilor specifice domeniului de activitate cu privire la atribuțiile, acţiunile, activităţile, procesele de muncă și sarcinile specifice postului pe care îl ocupă;

2)            exercită atribuţiile stabilite în acte normative, reglementări, standarde, normative, instrucțiuni, metodologii, proceduri, acte administrative, fişa postului, etc.;

3)            realizează, la timp şi întocmai, activitățile, acțiunile, atribuţiile sau sarcinile ce-i revin și raportează asupra modului de realizare a acestora;

4)            îndeplinește îndatoririle de serviciu cu profesionalism, imparțialitate, loialitate, corectitudine şi în mod conştiincios, cu obligaţia de a se abţine de la orice faptă care ar putea să aducă prejudicii autorității;

5)            păstrează secretul de serviciu, datele şi informaţiile cu caracter confidenţial deţinute sau la care are acces ca urmare a exercitării atribuţiilor de serviciu;

6)          respectă codul de conduită pentru personalul contractual;

7)            adoptă o ţinută morală şi vestimentară decentă, atât în relaţiile cu colegii de serviciu, cât şi în relaţiile profesionale cu persoanele din afara autorității;

8)            răspunde de înregistrarea, evidența și păstrarea documentelor de lucru, precum și de baza tehnico-materială din dotarea autorității;

9)            semnalează conducerii structurii funcționale din care face parte orice probleme deosebite legate de activitatea acesteia, despre care ia cunoştinţă în timpul îndeplinirii sarcinilor sau în afara acestora;

10)        propune măsuri pentru prevenirea, înlăturarea şi sancţionarea nerespectării prevederilor legale care reglementează domeniul de activitate al compartimentului din care face parte;

11)        efectuează controalele medicale proprii (periodic şi la schimbarea postului, a locului de muncă sau a condiţiilor în care îşi desfăşoară activitatea, în alte condiţii stabilite de medicul de medicina muncii), certificate prin fişa de aptitudine în muncă efectuarea acestora;

12)        participă la instruirea periodică şi suplimentară în domeniul securităţii şi sănătăţii în muncă, îşi însuşește şi respectă cu stricteţe prevederile legislaţiei de securitate şi sănătate în muncă şi măsurile stabilite pentru prevenirea producerii accidentelor de muncă şi/sau a îmbolnăvirilor profesionale;

13) respectă prevederile legale ale  Regulamentului (UE) 679/2016 privind protecția persoanelor fizice in ceea ce privește prelucrarea datelor cu caracter personal și privind libera circulație a acestor date, precum și a reglementărilor legislației naționale;

14) Cunoaşte şi respectă Regulamentul intern al Consiliului Judeţean Cluj.

**Identificarea funcţiei contractuale de execuție corespunzătoare postului**

Denumire: Muncitor calificat (lăcătuş mecanic întreţinere reparaţii universale);

Clasa: nu este cazul;

Treapta profesională: IV

Vechimea în meserie necesară: -;

**Sfera relaţională a titularului postului**

1. Sfera relaţională internă:

 a) Relaţii ierarhice:

 - subordonat faţă de şeful de serviciu;

 - superior pentru: nu este cazul;

 b) Relaţii funcţionale: cu toate compartimentele din cadrul D.A.D.J.

 c) Relaţii de control: nu este cazul;

 d) Relaţii de reprezentare: nu este cazul;

2. Sfera relaţională externă:

 a) cu autorităţi şi instituţii publice: nu este cazul;

 b) cu organizaţii internaţionale: nu este cazul;

 c) cu persoane juridice private: nu este cazul;

3. Limite de competenţă: conform atribuțiilor postului;

4. Delegarea de atribuţii şi competenţă pe perioada concediului de odihnă, concediului medical, concediului fără plată, alte concedii în condițiile legii, delegării, deplasării în interesul serviciului se face după cum urmează:

- înlocuieşte: pe Olteanu Ion;

- este înlocuit: de Olteanu Ion.

**Întocmit de:**

Numele şi prenumele: Marian Adrian – Călin;

Funcţia publică de conducere: şef serviciu;

Semnătură:\_\_\_\_\_\_\_\_\_\_\_\_\_\_\_\_\_\_

Data întocmirii:

**Luat la cunoştinţă de către ocupantul postului:**

Numele şi prenumele: Suciu Alexandru

Semnătura:\_\_\_\_\_\_\_\_\_\_\_\_\_\_\_\_\_\_\_\_

Data:

**Contrasemnat de:**

Numele si prenumele: Liviu – Emil Hȋncu

Funcţia: Director executiv

Semnătura:\_\_\_\_\_\_\_\_\_\_\_\_\_\_\_\_\_\_\_\_\_